Parlament tegi ettepaneku kasutada mõningaid kriteeriume, et eristada majanduslikke teenuseid mittemajanduslikest, näiteks ärilised või mitteärilised eesmärgid, riikliku rahastamise osakaal, investeeringute tase, tulu taotlemine ja kulude katmine, kasu, sotsiaalsete õiguste tagamise kohustus, sotsiaalse kaasatuse ja integratsiooni edendamine. Ta rõhutas avaliku sektori  põhikohustust rakendada õiglasi ja asjakohaseid pakkumismenetlusi ning vajadust kontrollida riigiasutuste poolt üldist majandushuvi pakkuvate teenuste osutamise teisi vorme, nagu kontsessioonid ning avaliku ja erasektori partnerlus. Lõpuks tervitas ta eelkõige telekommunikatsiooni- ja energiasektoris saavutatud liberaliseerimist ja lükkas tagasi Euroopa reguleerivate asutuste võimaluse sektorite tasandil, nõudes kooskõlastatuse ja koostöö tugevdamist riikliku reguleerimise eest vastutavate asutustega ja nende vahel.